Aglomeraţie incredibilă în staţiunea Rânca, din Gorj. Deja plină de turiştii veniţi pentru Revelion, staţiunea abia face faţă fluxului continuu de maşini care se îndreaptă într-acolo.

O coloană de sute de mașini s-a format la intrarea în stațiunea Rânca. Se circulă bară la bară. Viteza maximă cu care s-a circulat pe drumul spre Rânca a fost de 20 de kilometri, spun șoferii.

Traficul a fost îngreunat şi din cauza ceţii, dar şi a viscolului, pentru că în zonă a început să ningă încă de dimineaţă.

În stațiune, de Revelion, s-au cazat aproximativ zece mii de turişti. Alte câteva mii au venit la munte doar pentru a petrece o zi pe pârtie.